EA ปัจจัยบวกหนุนเพียบ! โบรกฯชี้Fund Flowไหลเข้าซื้อเป้า 43บ.
EA ปัจจัยบวกหนุนเพียบ! โบรกฯชี้ Fund Flow ไหลเข้าซื้อเป้า 43 บ.
29 ส.ค. 2560

บล.โนมูระ พัฒนสิน ระบุในบทวิเคราะห์วันนี้(29 ส.ค.) ว่า บริษัท พลังงานบริสุทธิ์ จำกัด (มหาชน) หรือ EA (CONSENSUS TP upper bound 43.00) แนวโน้มกำไรในช่วงครึ่งปีหลัง คาดเพิ่มขึ้นทั้ง เทียบครึ่งปีแรก,เทียบช่วงเดียวกันของปีก่อน จากรายได้เต็มไตรมาสของโรงไฟฟ้าพลังงานลมหาดกังหันเฟส 1 และ 2 รวม 90 MW
ผสานการปรับค่า Ft เพิ่ม และธุรกิจไบโอดีเซลได้อานิสงส์บวกจากการปรับใช้อัตราส่วนผสม B7 หนุนกำไรสุทธิปี60 +45.4% เทียบช่วงเดียวกันของปีก่อนและยังเพิ่มขึ้นอีก 29.3% ในปี 61 จากโครงการหนุมาน กำลังการผลิตสูงถึง 260 MW เริ่ม COD (สิ้นปี 60 มี 404 MW : โซลาร์ 278, ลม 126 MW) โดยมีจุดเปลี่ยนระยะยาวครั้งใหญ่จากแผนการก้าวสู่ธุรกิจแบตเตอรี่ ที่กำลังรอความชัดเจนช่วงถัดไป
แม้จะมี Valuation สูง แต่ด้วยทิศทางกำไรที่ยังเด่นมาก ยังสามารถเก็บกำไรได้จากแนวโน้ม Fund Flow ไหลเข้า โดยราคาปัจจุบันซื้อขายที่ระดับ PE17F 29x ต่ำกว่า GUNKUL ที่ 30x: คาดถูกเพิ่มน้ำหนักในดัชนี FTSE  (ประกาศผลค่ำ 30 ส.ค. และมีผล 15 ก.ย.) 